Popice (Znojmo)

Popice () sú juhomoravská dedina, dnes časť okresného mesta Znojma, od ktorého sa nachádza asi 5 km juhozápadne. Popice sú rodiskom spisovateľa Charlesa Sealsfielda, ktorému bolo zasvätené miesto zvané Sealsfieldův kámen. Ide o vyhliadkový bod a častú zastávku turistov na hrane hlbokého údolia s výhľadom do kaňonu Dyje.

Popice hraničia s národným parkom Podyjí a stávajú sa preto turistickým cieľom, čomu napomáha tiež niekoľko cyklistických chodníkov. V okolí Popic nájdeme celý rad prírodných zaujímavostí. Okrem teplomilných dúbrav (bývalé pasienkové lesy a rúbaniská) severne obce to sú najmä rozsiahle vresoviská alebo pahorky so stepnými trávnikmi.

Rozloha katastra je 667 hektárov.

História 
Popice (pôv. Popovice, ) sa v dejepisných kronikách uvádzajú prvýkrát v roku 1252 na listine Přemysla Otakara, na ktorej potvrdzuje Popice ako majetok Rytierskeho rádu krížovníkov s červenou hviezdou z Hradišťa pri Znojme. V roku 1680 zasiahla dedinu morová epidémia, na ktorú zomrelo 150 z vtedajších 382 obyvateľov. V roku 1834 žilo v 74 domoch 408 obyvateľov, ktorými boli väčšinou katolícki Nemci. V roku 1945 boli všetci obyvatelia odsunutí, nových obyvateľov prišlo len málo.

Pamätihodnosti 
 Kostol svätého Žigmunda - Bol postavený v 70. rokoch 16. storočia, jeho veža v roku 1752. Má dva oltáre: hlavný sv. Žigmunda a bočný Panny Márie Pomocnej. Kostol bol opravený v roku 1847, kedy bola tiež novo pokrytá veža.
 Kaplnka Panny Márie Bolestnej - kaplnka z roku 1815
 Fara krížovníkov s červenou hviezdou - postavená v 14. storočí
 Ďalej sa v dedine nachádza niekoľko božích múk, krížov, sôch a kaplniek
 Popické lipy - dve lipy malolisté v blízkosti kaplnky P. Márie, v roku 2011 získali ocenenie strom Znojemska

Rodáci 
 Gregor Lambek (Gregor Lambeck)od roku 1764 opát Louckého kláštora
 Charles Sealsfield (17931864)rakúsky a americký spisovateľ

Galéria

Referencie

Iné projekty

Externé odkazy 
 Internetová stránka obce

Zdroj 

Znojmo